Penunggang motosikal maut
BAU: Seorang lelaki maut selepas terbabas bersama sebuah motosikal di sebatang anak sungai di Kampung Bogag, Jalan Bau di sini, semalam. Jurucakap Pusat Gerakan Operasi Negeri berkata, kemalangan dipercayai akibat kemalangan kendiri. ” Pusat Gerakan Operasi (PGO) Sarawak menerima laporan kecemasan kemalangan jalan raya pada 8.46 pagi dari MERS 999 dan terus menggerakkan jentera LFRT dan Unit Bantuan Perkhidmatan Kecemasan (EMRS) Balai Bomba dan Penyelamat (BBP) BAU ke lokasi kejadian. “Setibanya di lokasi, Komander Operasi lapor seorang lelaki dijumpai tidak sedarkan diri bersama sebuah motosikal di sebatang anak sungai dipercaya terlibat dalam kemalangan kendiri. “Pihak bomba mengangkat mangsa di dalam anak sungai dan disahkan meninggal dunia oleh pihak hospital,” katanya dalam satu kenyataan media. Beliau berkata, mayat mangsa seterusnya diserahkan kepada pihak polis untuk tindakan selanjutnya. “Operasi tamat pada 9.39 pagi,” katanya. Oleh Alexandra Lorna 
See author's posts
